وزارتِ تعلیم
امرتسرِ، جی-20 کے ای ڈی ڈبلیو جی کی دوسری میٹنگ اور ’’تحقیق کو مستحکم کرنے، اضافی اشتراک کے ذریعہ جدت طرازی کو فروغ دینے‘‘ کے موضوع پر سیمینار کی میزبانی کرے گا
تعلیم کی وزارت 15 سے 17 مارچ 2023 کے پنجاب کے امرتسر میں دوسری تعلیمی ورکنگ گروپ  کی میٹنگ کی میزبانی کرنے کے لئے تیار ہے۔ جی – 20 کے 28 رکن ممالک ، مہمان ممالک اور مدعو کئے گئے ادارے  اس تین روزہ تقریب میں شرکت کریں گے، جس میں سیمینار / نمائش اور ورکنگ گروپ کی میٹنگیں شامل ہیں۔
تحقیق کو مستحکم کرنے اور اضافی اشتراک کے ذریعہ جدت طرازی کو فروغ دینے کے موضوع پر ہونے والے سیمینار کا انعقاد آئی آئی ٹی روپڑ کے ذریعہ خالصا کالج میں کیا جائے گا، جس میں آئی آئی ایس سی بینگلورو، آئی آئی ایم امرتسر اور ٹی آئی ایس ایس ممبئی جیسے اعلی تعلیمی ادارے اشتراک کریں گے۔ 15 مارچ کو ہونے والے سیمینار کا آغاز جی 20 ملکوں میں تحقیقی اقدامات پر آئی آئی ایس سی بینگلورو کے ڈائریکٹر پروفیسر گووندن رنگا راجن کے ذریعہ پریزنٹیشن کے ساتھ ہوگا، جس میں جی – 20 کے ارکان اور مدعو کئے گئے ملکوں کے ذریعہ معلومات فراہم کی جائے گی۔ سیمینار میں ’ ابھرتی ہوئی اور جدید ترین ٹیکنالوجی پر تحقیق ، صنعت - 4.0 ‘ پر پینل مباحثہ ہوگا ، جس کی صدارت آئی آئی ٹی روپڑ کے ڈائریکٹر پروفیسر راجیو آہوجہ کریں گے، جبکہ دوسرا پینل مباحثہ ’پائیدار ترقیاتی اہداف میں تحقیق‘ کے موضوع پر ہوگا جس کی صدارت ٹی آئی ایس ایس ممبئی کی ڈائریکٹر ڈاکٹر شالنی بھارت کریں گی۔ پینل مباحثے میں فرانس، برطانیہ ، آسٹریلیا، بھارت، اومان، جنوبی افریقہ، یونیسیف، چین اور متحدہ عرب امارات شرکت کریں گے۔
سیمینار کے موقع پر ایک ملٹی میڈیا نمائش کا بھی انعقاد کیا جائے گا، جس میں صنعت ، تعلیمی اداروں کے ساتھ ساتھ شرکت کرنے والے ملکوں کے ذریعہ مادی طور پر تحقیق ، جدت طرازی ، اشتراک اور ساجھیداری میں بہترین طریقہ کار کو پیش کیا جائے گا۔ نمائش میں 90 سے زیادہ اسٹال ہوں گے، جس میں متحدہ عرب امارات ، چین ، سعودی عرب، این ایس ڈی سی ، این سی ای آر ٹی ، نیشنل بک ٹرسٹ، انڈین نالج سسٹم ڈویژن  اور کئی جدت طرازی کے ادارے شرکت کریں گے۔ یہ نمائش 16 اور 17 مارچ 2023 کو مقامی اداروں ، طلباء، ماہرین تعلیم اور تحقیق کاروں کے لئے بھی کھلی رہے گی۔
16 اور 17 مارچ کو دو روزہ میٹنگ چار ترجیحی شعبوں میں تبادلہ خیال کے لئے ایک پلیٹ فارم فراہم کرے گی۔ ان میں درج ذیل شامل ہیں:
- بنیادی خواندگی اور عدد شناسی کو ، خاص طور پر ملی جلی آموزش کے ضمن میں یقینی بنانا۔
- تکنیک پر مبنی آموزش کو ہر سطح پر جامع ، معیاری اور اشتراک والا بنانا۔
- کام کے مستقبل کے پس منظر میں صلاحیت سازی اور عمر بھر کی آموزش کو فروغ دینا۔
- زیادہ اشتراک اور ساجھیداری کے ذریعہ تحقیق کو مستحکم کرنا اور جدت طرازی کو فروغ دینا۔
میٹنگوں کی صدارت ڈی او ایچ ای کے سکریٹری جناب سنجے مورتی ، ڈی او ایس ای ایل کے سکریٹری جناب سنجے کمار اور ایم ایس ڈی ای کے سکریٹری جناب اتل کمار تیواری متبادل صدور کےطور پر کریں گے۔ امید ہے کہ میٹنگ اور سیمینار میں مختلف ملکوں کے 55 سے زیادہ مندوبین شرکت کریں گے، جہاں وہ تحقیق اور جدت طرازی کو مستحکم کرنے کے لئے اپنے بہترین طریقہ کار کے بارے میں بتائیں گے۔ 4 ای ڈی ڈبلیو جی کی میٹنگوں کے نتائج قطعی اعلانیہ کی دستاویز کا مسودہ تیار کرنے کے لئے اہم ہوں گے ، جنہیں اختتامی وزارتی میٹنگ میں پیش کیا جائے گا۔
یہ دستاویز مختلف تعلیمی اور روز گار کے مواقع کو فروغ دینے کی خاطر ایک رہنما خطوط کے طور پر کام کرے گی۔ ای ڈی ڈبلیو جی کی میٹنگیں شرکت کرنے والے ملکوں اور اداروں کو تعلیمی تعاون کو مستحکم کرنے اور اشتراک کے نئے مواقع پر تبادلہ خیال کرنے کا موقع فراہم کریں گی۔
مندوبین کو 17 مارچ کو ای ڈی ڈبلیو جی کی میٹنگوں کے تفریحی دورے کے ایک حصے کے طور پر گولڈن ٹیمپل لے جایا جائے گا۔ جی – 20 کی میٹنگوں کے موقع پر ثقافتی تقریبات کا بھی منصوبہ بنایا گیا ہے، جس میں پنجاب کی متحریک ثقافت کو اجاگر کیا جائے گا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ وا۔ ق ر۔
U- 2737
(Visitor Counter : 44